### Beslutning

Tilbagesendes Magistratsafdelingen for Sociale forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

### Resumé

I finansloven for 2021 er der afsat en pulje, som skal stimulere oplevelsesindustrien.

De midler, der tilfalder kommunerne, skal bruges til at give ældre og udsatte borgere, herunder personer med handicap, der oplever ensomhed som følge af isolationen under COVID-19, mulighed for at gøre brug af kultur- og oplevelsesaktiviteter.

Den øgede brug af kultur- og oplevelsesaktiviteter har derfor en stimulerende effekt på oplevelsesindustrien, som også har været hårdt ramt under COVID-19. Midlerne skal give ældre og udsatte borgere adgang til gode oplevelser med det sigte at reducere ensomheden og styrke fællesskabet. Samtidig skal anvendelsen af midlerne bidrage til at styrke samarbejdet mellem kommunerne og den private oplevelsessektor – også i tiden efter COVID-19.

[adresse] andel af puljen udgør 10,3 mio. kr. i 2021 og bør ifølge ministeriets udmøntningskriterier fordeles med 5,36 mio. kr. til aktiviteter i regi af Sundhed og Omsorg og med 4,94 mio. kr. til aktiviteter i regi af Sociale Forhold og Beskæftigelse.

### Indstilling

At 1) Midlerne fra Finanslov 2021 udmøntes til at ældre og udsatte borgere kan gøre brug af kultur- og oplevelsesaktiviteter. Midlerne udmøntes med 5,36 mio. kr. til aktiviteter i regi af Sundhed og Omsorg og med 4,94 mio. kr. til aktiviteter i regi af Sociale Forhold og Beskæftigelse.

### Sagens forløb

22-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling og Magistratsafdelingen for Sundhed og Omsorgs indstilling af 21. april 2021.

Når udmøntningerne er i gang orienteres udvalg og byråd om hvordan udmøntningen sker.

Borgmester Kenneth Iversen var forhindret i at deltage i sagens behandling.

 28-04-2021 [adresse]
Tilbagesendes Magistratsafdelingen for Sociale forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.